
Επιτάχυνση της διαδικασίας ενώπιον των πολιτικών και 
ποινικών δικαστηρίων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή. 

ΚΕΦΑΛΑΙΟ Α' 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ ΚΩΔΙΚΑ 
ΟΡΓΑΝΙΣΜΟΥ ΔΙΚΑΣΤΗΡΙΩΝ ΚΑΙ ΚΑΤΑΣΤΑΣΗΣ 
ΔΙΚΑΣΤΙΚΩΝ ΛΕΙΤΟΥΡΓΩΝ (Κ.Ο.Δ.Κ.Δ.Λ.) ΚΑΙ 
ΤΟΥ ΚΩΔΙΚΑ ΔΙΚΑΣΤΙΚΩΝ ΥΠΑΛΛΗΛΩΝ 

Άρθρο 1 

Στο άρθρο 17 στοιχ. Α' παρ. 5 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
που κυρώθηκε με το άρθρο πρώτο του ν. 1756/1988 (ΦΕΚ 
35 Α') προστίθεται εδάφιο, που έχει ως ακολούθως: 

«Ο προσδιορισμός δικασίμωντων αγωγών, αιτήσεων και 
εφέσεων που κατατίθενται στα πολιτικά δικαστήρια επι¬ 
βάλλεται να γίνεται μέσα σε εύλογο χρόνο που δεν μπορεί 
να υπερβαίνειτους έξι μήνες για τις ειδικές διαδικασίες και 
τους δώδεκα μήνες για την τακτική διαδικασία». 

Άρθρο 2 

Στο άρθρο 17 στοιχ. Β'παρ. 1 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
προστίθενται εδάφια ως ακολούθως: 

«Στα πρωτοδικεία και εφετεία Αθηνών, Πειραιώς και 
Θεσσαλονίκης, προκειμένου να επιτευχθεί η επιτάχυνση 
της ποινικής δίκης, ορίζονται για μια διετία από την Ολο¬ 
μέλεια των δικαστηρίων αυτών δικαστές, που θα προε¬ 
δρεύουν αποκλειστικά στα ποινικά δικαστήρια, με δυνα¬ 
τότητα ανανέωσης της θητείας τους για ένα έτος. Στους 
πίνακες που καταρτίζονται, περιλαμβάνονται τα ονόματα 
μόνον των ανωτέρω οριζομένων ως προεδρευόντων με¬ 
ταξύ των οποίων γίνεται η κλήρωση κατά τα οριζόμενα 
στις επόμενες παραγράφους». 

Άρθρο 3 

Η παράγραφος 4 του άρθρου 23 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών αντικαθίσταται ως εξής: 


«4. Με απόφαση της Ολομέλειας σε συμβούλιο, που δη¬ 
μοσιεύεται στην Εφημερίδα της Κυβερνήσεως, γίνεται η 
σύνθεση των τμημάτων, με κατανομή σε αυτά των μελών 
του Αρείου Πάγου. Γιατην κατανομή λαμβάνονται υπόψη 
οι προτιμήσεις των αντιπροέδρων και των αρεοπαγιτών, 
όπως και η αρχαιότητά τους, προκειμένου να υπηρετούν 
σε κάθε τμήμα και αρχαιότεροι αρεοπαγίτες. Κατά την κα¬ 
τανομή μπορεί να ορίζονται για κάθε τμήμα και αναπλη¬ 
ρωτές αρεοπαγίτες, που υπηρετούν σε άλλα τμήματα. Ο 
Πρόεδροςτου Αρείου Πάγου μπορεί κατάτη διάρκεια του 
δικαστικού έτους να συμπληρώνει τη σύνθεση ορισμένων 
τμημάτων από άλλα τμήματα, εφόσον αυτό επιβάλλεται 
από ειδικές υπηρεσιακές ανάγκες. Η πράξη αυτή του 
Προέδρου έχει προσωρινή ισχύ μέχρι να ληφθεί σχετική 
απόφαση από την Ολομέλεια, η οποία πρέπει να συγκλη¬ 
θεί προς τούτο μέσα σε τριάντα ημέρες και η απόφαση να 
δημοσιευθεί στην Εφημερίδα της Κυβερνήσεως». 

Άρθρο 4 

Στο τέλος του άρθρου 73 του Κώδικα Δικαστικών Υπαλ¬ 
λήλων προστίθεται παράγραφος, που έχει ως εξής: 

«6. Οι προϊστάμενοι διευθύνσεων, τμημάτων, αυτοτε¬ 
λών γραφείων όλων των δικαστηρίων και εισαγγελιών που 
έχουν άνω των δύο τμημάτων, καθώς και οι Επίτροποιτου 
Ελεγκτικού Συνεδρίου που υπηρετούν σε τομείς που 
έχουν άνω της μίας υπηρεσίας απαγορεύεται να υπηρε¬ 
τούν άνω της τριετίας συνεχώς στην αυτή διεύθυνση, τμή¬ 
μα, αυτοτελές γραφείο ή Υπηρεσία Επιτρόπου. Στον υπο¬ 
λογισμό της ανωτέρω τριετίας λαμβάνεται υπόψη και 
χρόνος υπηρεσίας προγενέστερος της έναρξης ισχύος 
του παρόντος νόμου». 

ΚΕΦΑΛΑΙΟ Β 

ΤΡΟΠΟΠΟΙΗΣΗ ΔΙΑΤΑΞΕΩΝ 
ΤΟΥ ΚΩΔΙΚΑ ΠΟΙΝΙΚΗΣ ΔΙΚΟΝΟΜΙΑΣ (Κ.Π.Δ.) 

Άρθρο 5 

Η παράγραφος 2 του άρθρου 31 του Κώδικα Ποινικής 
Δικονομίας (Κ.Π.Δ.) αντικαθίσταται ως εξής: 

«2. Η προκαταρκτική εξέταση ενεργείται σύμφωνα μετά 
άρθρα 240 και 241. Αν αυτή γίνεται ύστερα από μήνυση ή 
έγκληση κατά ορισμένου προσώπου ή αν κατά τη διάρ¬ 
κεια της προκαταρκτικής εξέτασης αποδίδεται σε ορι¬ 
σμένο πρόσωπο η τέλεση αξιόποινης πράξης, το πρόσω¬ 
πο αυτό καλείται πριν από σαράντα οκτώ ώρες για παρο- 

χή εξηγήσεων και εξετάζεται ανωμοτί. Έχει δικαίωμα να 
παρίσταται με συνήγορο, να αρνηθεί εν άλω ή εν μέρειτην 
παροχή εξηγήσεων και να λάβει προθεσμία μέχρι σαρά¬ 
ντα οκτώ ώρες για την παροχή τους, η οποία μπορεί να 
παραταθεί από εκείνον που διενεργεί την προκαταρκτική 
εξέταση. Επίσης έχει δικαίωμα να ζητήσει να του χορηγη¬ 
θούν αντίγραφα της δικογραφίας, να προτείνει μάρτυρες 
προς εξέταση και να προσαγάγει άλλα αποδεικτικά μέσα 
προς αντίκρουση των καταγγελλομένων σε βάρος του. 
Τα ως άνω δικαιώματα του μπορεί να ασκήσει είτε αυτο¬ 
προσώπως είτε εκπροσωπούμενος από συνήγορο που 
διορίζεται κατά το άρθρο 96 παρ. 2, εκτός αν θεωρείται 
αναγκαία η αυτοπρόσωπη εμφάνισή του, κατά την κρίση 
εκείνου που διενεργεί την προκαταρκτική εξέταση. 

Αυτός που ενεργεί την προκαταρκτική εξέταση υπο- 
χρεούται να ενημερώσει προηγουμένως τον εξεταζόμενο 
για τα παραπάνω δικαιώματά του. Οι διατάξεις του άρ¬ 
θρου 273 παρ. 1 περιπτώσεις γ', δ' και ε" εφαρμόζονται 
αναλόγως. 

Προηγούμενη έγγραφη εξέταση του προσώπου αυτού 
που έγινε ενόρκως ή χωρίς τη δυνατότητα παράστασης 
με συνήγορο δεν μπορεί να αποτελέσει μέρος της δικο¬ 
γραφίας, αλλά παραμένει στο αρχείο της εισαγγελίας. 
Εφόσον ο μηνυόμενος ή εγκαλούμενος ή εκείνος κατά 
του οποίου στρέφονται οι υποψίες κλητεύτηκε νόμιμα και 
δεν εμφανίστηκε, η προκαταρκτική εξέταση περατώνεται 
και χωρίς την εξέτασή του». 

Άρθρο 6 

Το άρθρο 59 του Κ.Π.Δ. αντικαθίσταται ως εξής: 

«Άρθρο 59 

Προδικαστικά ζητήματα στην ποινική δίκη 

1. Όταν η απόφαση σε ποινική δίκη εξαρτάται από άλλη 
υπόθεση για την οποία έχει ασκηθεί ποινική δίωξη, η πρώ¬ 
τη αναβάλλεται ωσότου εκδοθεί αμετάκλητη απόφαση 
στη δεύτερη δίκη. 

2. Στις περιπτώσεις των άρθρων 224, 229, 362, 363 του 
Π.Κ., αν για το γεγονός για το οποίο δόθηκε όρκος ή έγι¬ 
νε η καταμήνυση ή ισχυρίσθηκε ή διέδωσε ο υπαίτιος 
ασκήθηκε ποινική δίωξη, ο εισαγγελέας πλημμελειοδι- 
κών, μετά την προκαταρτική εξέταση (άρθρα 31,43 παρ. 
1 εδ. β), αναβάλλει με πράξη του κάθε περαιτέρω ενέρ¬ 
γεια έως το τέλος της ποινικής δίωξης, κατόπιν σύμφω¬ 
νης γνώμης του εισαγγελέα εφετών». 

Άρθρο 7 

Το άρθρο 72 του Κ.Π.Δ. αντικαθίσταται ως εξής: 

«Άρθρο 72 

Ιδιότητα κατηγορουμένου 

Την ιδιότητα του κατηγορουμένου την αποκτά εκείνος 
εναντίον του οποίου ο εισαγγελέας άσκησε ρητά την ποι¬ 
νική δίωξη και εκείνος στον οποίο σε οποιοδήποτε στάδιο 
της ανάκρισης αποδίδεται η αξιόποινη πράξη». 

Άρθρο 8 

1. Στο άρθρο 114 στοιχείο Ά περίπτωση (δ) του Κ.Π.Δ. 
προστίθεται το άρθρο 364 παρ. 3 Π.Κ. και η περίπτωση (δ) 
αναδιατυπώνεται ως εξής: 

«δ) εκείνα των άρθρων 142,145,147,149,153,154,156, 
158, 159, 160, 202 παρ. 1 και 2, 203, 221,247 παρ. 1 και 2, 
251,259, 266 παρ. 1,269, 271,278, 286, 288 παρ. 1, 290 


παρ. 1 περ. α', 300, 314 παρ. 1 εδ. α', 328, 364 παρ. 3 και 
397 του Ποινικού Κώδικα». 

2. Οι διατάξεις της προηγούμενης παραγράφου δεν 
εφαρμόζονται στις υποθέσεις για τις οποίες είχε επιδοθεί 
κλήση ή κλητήριο θέσπισμα μέχρι τη δημοσίευση του νό¬ 
μου αυτού, σε οποιοδήποτε διαδικαστικό στάδιο και αν 
βρίσκονται. 

Άρθρο 9 

Μετά το άρθρο 142 του Κ.Π.Δ. προστίθεται άρθρο 142 
Α, που έχει ως ακολούθως: 

«Άρθρο 142 Α 

Τήρηση πρακτικών με φωνοληψία 

1. Ενώπιοντων δικαστηρίων που εκδικάζουν κακουργή¬ 
ματα, μπορεί να εφαρμοστεί και το σύστημα τήρησης 
πρακτικών των συζητήσεων με φωνοληψία. 

2. Η φωνοληπτική τήρηση των πρακτικών γίνεται από 
τον Γραμματέα του Δικαστηρίου και υπό τις οδηγίες του 
Δικαστή που διευθύνει τη συζήτηση με μαγνητοφώνηση 
και απομαγνητοφώνηση ή άλλες τεχνικές φωνοληψίας 
που διενεργούνται με τη χρήση κατάλληλων μηχανικών 
μέσων και, εφόσον παρίσταται αναγκαίο, με τη συνδρομή 
βοηθητικού προσωπικού. 

3. Οι υλικοί φορείς του ήχου όπως ψηφιακοί δίσκοι και 
κασέτες παράγοντας με την ενσωμάτωση του ήχου, σε 
ένα πρωτότυπο το οποίο φυλάσσεται στο αρχείο του δι¬ 
καστηρίου για τη διασφάλιση της δυνατότητας επαλή¬ 
θευσης προς το απομαγνητοφωνημένο ή με άλλες τεχνι¬ 
κές εκτυπωμένο κείμενο και σε ένα κυρωμένο αντίτυπο, 
το οποίο χρησιμοποιείται για την εργασία της απομαγνη- 
τοφώνησης και εκτύπωσης. 

4. Η μηχανική εγγραφή (φωνοληψία) κατά τη διαδικασία 
ενώπιον του ακροατηρίου αποτελεί για τις ανάγκες του 
άρθρου 142 παρ. 1 τα πρόχειρα πρακτικά. 

5. Το απομαγνητοφωνημένο ή με άλλες τεχνικές εκτυ¬ 
πωμένο κείμενο υπογράφεται από το δικαστή που διευ¬ 
θύνει τη συζήτηση και από τον γραμματέα, τίθεται στη δι¬ 
κογραφία και συ νιστά το κατά την έννοια του άρθρου 142 
παρ. 2 κείμενο των πρακτικών». 

Άρθρο 10 

Στο τέλος του άρθρου 244 του Κ.Π.Δ. προστίθεται εδά¬ 
φιο που έχει ως ακολούθως: 

«Η διενέργεια προανάκρισης, εφόσον συντρέχουν οι 
προηγούμενες προϋποθέσεις, επιτρέπεται μόνον για τη 
διεξαγωγή συγκεκριμένων ανακριτικών πράξεων και για 
εξαιρετικούς λόγους που πρέπει να μνημονεύονται ειδικά 
στην παραγγελία του εισαγγελέα». 

Άρθρο 11 

Στην παράγραφο 3 του άρθρου 282 του Κ.Π.Δ. προστί¬ 
θεται εδάφιο τελευταίο που έχει ως εξής: 

«Υπό τις ίδιες προϋποθέσεις και σε εξαιρετικές περι¬ 
πτώσεις μπορεί να επιβληθεί προσωρινή κράτηση και για 
το πλημμέλημα της ανθρωποκτονίας από αμέλεια κατά 
συρροή. Στην περίπτωση αυτή, το ανώτατο όριο της προ¬ 
σωρινής κράτησης είναι διάρκειας έως έξι μηνών, που 
μπορεί να παραταθεί για άλλους τρεις μήνες». 

Άρθρο 12 

Η περίπτωση α'της παραγράφου 1 του άρθρου 287 του 
Κ.Π.Δ. αντικαθίσταται ως εξής: 

«α) Αν η ανάκριση συνεχίζεται, πέντε ημέρες πριν από 

τη συμπλήρωση του χρονικού αυτού διαστήματος ο ανα¬ 
κριτής αναφέρει στον εισαγγελέα εφετών με αιτιολογη¬ 
μένη έκθεση του τους λόγους για τους οποίους δεν πε- 
ρατώθηκε η ανάκριση και διαβιβάζει τη δικογραφία στον 
εισαγγελέα πλημμελειοδικών. Ο εισαγγελέας πλημμελει- 
οδικών μέσα σε δέκα ημέρες εισάγει τη δικογραφία στο 
συμβούλιο πλημμελειοδικών. 

Πέντε τουλάχιστον ημέρες πριν από τη συνεδρίαση ει¬ 
δοποιείται με οποιοδήποτε μέσο (έγγραφο, τηλεγράφη¬ 
μα, τηλετύπημα ή τηλεομοιοτυπία) ο κατηγορούμενος να 
εμφανισθεί ενώπιον του συμβουλίου και εκθέσει τις από¬ 
ψεις του αυτοπροσώπως ή δια συνηγόρου. Το συμβού¬ 
λιο, αφού ακούσει τον κατηγορούμενο ή τον συνήγορό 
του και τον εισαγγελέα, αποφαίνεται αμετάκλητα, με ειδι¬ 
κά αιτιολογημένο βούλευμα, αν πρέπει να απολυθεί προ¬ 
σωρινά ο κατηγορούμενος από τις φυλακές ή να εξακο¬ 
λουθήσει η προσωρινή του κράτηση. Αν η ανάκριση ενερ- 
γείται από εφέτη κατά το άρθρο 29, αρμόδιο να 
αποφανθεί είναι το συμβούλιο των εφετών». 

Άρθρο 13 

Η παράγραφος 2 του άρθρου 340 του Κ.Π.Δ. αντικαθί¬ 
σταται ως εξής: 

«2. Σε πταίσματα, πλημμελήματα και κακουργήματα 
επιτρέπεται να εκπροσωπείται ο κατηγορούμενος από 
συνήγορο, τον οποίο διορίζει με έγγραφη δήλωσή του. Η 
δήλωση γίνεται κατά τις διατυπώσεις του τρίτου εδαφίου 
της παραγράφου 2 του άρθρου 42 και πρέπει, με ποινή 
απαραδέκτου, να αναφέρει την ακριβή διεύθυνση κατοι¬ 
κίας ή διαμονής του κατηγορουμένου. Στην περίπτωση 
αυτή ο κατηγορούμενος θεωρείται παρών και ο συνήγο¬ 
ρος του ενεργεί όλες τις διαδικαστικές πράξεις γι’ αυτόν. 
Το δικαστήριο σε κάθε περίπτωση μπορεί να διατάξει την 
προσωπική εμφάνιση του κατηγορουμένου, όταν κρίνει 
ότι αυτή είναι απαραίτητη για να βρεθεί η αλήθεια. Αν και 
μετά το γεγονός αυτό δεν εμφανιστεί ο κατηγορούμενος, 
το δικαστήριο μπορεί να διατάξει τη βίαιη προσαγωγή 
του, που εκτελείται, αν είναι δυνατό, ακόμα και κατά τη 
διάρκεια της συνεδρίασης». 

Άρθρο 14 

Στο άρθρο 340 του Κ.Π.Δ. προστίθεται τέταρτη παρά¬ 
γραφος, που έχει ως ακολούθως: 

«4.0 αιτώντην ακύρωση της διαδικασίας, την ακύρωση 
απόφασης, την αναστολή εκτέλεσης απόφασης λόγω 
ασκηθείσης εφέσεως ή αναιρέσεως και τον καθορισμό 
συνολικής εκτιτέας ποινής μπορεί να εκπροσωπηθεί από 
συνήγορο, διοριζόμενο κατά τους όρους της παραγρά¬ 
φου 2. Για το παραδεκτό των ως άνω αιτήσεων, δεν απαι¬ 
τείται να υποβληθεί ο αϊτών στην εκτέλεση της προσβαλ¬ 
λόμενης απόφασης». 

Άρθρο 15 

Το πρώτο εδάφιο της παραγράφου 2 του άρθρου 341 
του Κ.Π.Δ. αντικαθίσταται ως εξής: 

«Η αίτηση αυτή επιτρέπεται μόνο για πλημμελήματα για 
τα οποία εκδόθηκε ανέκκλητη απόφαση και δεν αναστέλ¬ 
λει την εκτέλεση της απόφασης». 

Άρθρο 16 

Η παράγραφος 1 του άρθρου 349 του Κ.Π.Δ., όπως 
ισχύει, αντικαθίσταται ως εξής: 

«1. Το δικαστήριο, μετά από πρόταση του εισαγγελέα ή 


αίτηση κάποιου από τους διαδίκους ή και αυτεπαγγέλ- 
τως, μπορεί να διατάξει την αναβολή της δίκης για σημα¬ 
ντικά αίτια που προσδιορίζονται ειδικά στην απόφαση. 
Μπορεί επίσης να διατάξει τη διακοπή της δίκης ή της συ¬ 
νεδρίασης για το λόγο αυτόν έως δεκαπέντε το πολύ ημέ¬ 
ρες και μέχρι δύο φορές. Δεύτερη αναβολή μπορεί να δια- 
ταχθεί μόνον εφόσον βεβαιώνεται αιτιολογημένα στην 
απόφαση ότι δεν μπορεί να αντιμετωπισθεί το σημαντικό 
αίτιο με τη διακοπή. 

Κάθε άλλη αναβολή απαγορεύεται. Επιτρέπεται σε εντε¬ 
λώς εξαιρετικές περιπτώσεις, μόνον αν το δικαστήριο κρί¬ 
νει με ειδική αιτιολογία ότι είναι αδύνατη η διεξαγωγή της 
δίκης. Οι λόγοι αυτοί πρέπει να εκτίθενται αναλυτικά και αι¬ 
τιολογημένα στην απόφαση της αναβολής. 

Η αναβολή γίνεται σε ρητή δικάσιμο, την οποία ανακοι¬ 
νώνει το δικαστήριο στους παρόντες διαδίκους, μάρτυ¬ 
ρες και πραγματογνώμονες και σε αυτή κλητεύονται μό¬ 
νον οι απόντες. Αναβολή σε άλλη δικάσιμο που ορίζεται 
από τον εισαγγελέα γίνεται μόνον αν ειδικοί λόγοι, που 
αναφέρονται στην απόφαση του δικαστηρίου, δεν το επι¬ 
τρέπουν και κανείς από τους κατηγορουμένους δεν κρα¬ 
τείται προσωρινά. Αν ο κατηγορούμενος ή ένας τουλάχι¬ 
στον από τους περισσότερους κατηγορουμένους κρατεί¬ 
ται προσωρινά και με την αναβολή η εκδίκαση της 
υπόθεσης δεν μπορεί να γίνει πριν από τη συμπλήρωση 
του ανώτατου ορίου προσωρινής κράτησης, η δίκη δια¬ 
κόπτεται έως δεκαπέντε το πολύ ημέρες, εφόσον το δι¬ 
καστήριο κρίνει ότι η διακοπή αρκεί για την αντιμετώπιση 
του σημαντικού αιτίου της αναβολής. Αν η διακοπή της δί¬ 
κης δεν αρκεί για το σκοπό αυτόν ή αν, και μετά τη διακο¬ 
πή, εξακολουθεί να υπάρχει το σημαντικό αίτιο, η δίκη 
μπορεί να αναβληθεί μόνον αν βεβαιώνεται στην απόφα¬ 
ση αιτιολογημένα ότι είναι άλλως αδύνατη η διεξαγωγή 
της δίκης». 

Άρθρο 17 

Το άρθρο 435 του Κ.Π.Δ. αντικαθίσταται ως εξής: 

«Άρθρο 435 

Φυγοδικίατου κατηγορουμένου 

Αν η προσωρινή κράτηση εκείνου που παραπέμφθηκε 
για κακούργημα αρθεί ή αντικατασταθεί με περιοριστι¬ 
κούς όρους, κατά τα άρθρα 286 και 291, και δεν εμφανι¬ 
στεί αυτός στο αρμόδιο δικαστήριο για να δικαστεί την 
ορισμένη δικάσιμο ή δεν εκπροσωπηθεί από συνήγορο 
κατά το άρθρο 340 παρ. 2, το δικαστήριο ανακαλεί τη διά¬ 
ταξη ή την απόφαση για άρση ή αντικατάσταση της προ¬ 
σωρινής κράτησης και διατάσσει ταυτόχρονα την ανα¬ 
στολή της διαδικασίας στο ακροατήριο. Στην περίπτωση 
αυτή εφαρμόζονται τα άρθρα 433 και 434. Το ίδιο διατάσ- 
σειτο δικαστήριο και αν δεν είχε διαταχθεί η σύλληψη και 
προσωρινή κράτηση του κατηγορουμένου». 

Άρθρο 18 

1. Η παράγραφος 2 του άρθρου 478 του Κ.Π.Δ. καταρ- 
γείται και απαλείφεται η αρίθμηση της πρώτης παραγρά¬ 
φου αυτού. 

2. Η παράγραφος 2 του άρθρου 482 του Κ.Π.Δ. καταρ- 
γείται και η επόμενη παράγραφος 3 αριθμείται ως 2. 

3. Το άρθρο 508 του Κ.Π.Δ. καταργείται. 

ΚΕΦΑΛΑΙΟ Γ 

ΤΡΟΠΟΠΟΙΗΣΗ ΔΙΑΤΑΞΕΩΝ ΤΟΥ ΚΩΔΙΚΑ ΠΟΛΙΤΙΚΗΣ 
ΔΙΚΟΝΟΜΙΑΣ ΚΑΙ ΤΟΥ ΑΣΤΙΚΟΥ ΚΩΔΙΚΑ 

Άρθρο 19 

Στην παράγραφο 1 του άρθρου 748 του Κ.Πολ.Δ. προ¬ 
στίθεται τρίτο εδάφιο ως εξής: 

«Η δικάσιμος για την επανάληψη των δηλώσεων των συ¬ 
ζύγων περί συναινετικής λύσης του γάμου τους ορίζεται 
υποχρεωτικά εντός τριάντα ημερών από τη συμπλήρωση 
του προβλεπόμενου από το άρθρο 1441 παρ. 2 του Α.Κ. 
χρονικού διαστήματος των έξι μηνών. Κατά την περίοδο 
των δικαστικών διακοπών, των Χριστουγέννων -Νέου 
Έτους και του Πάσχα, η δικάσιμος ορίζεται, υποχρεωτι¬ 
κά, εντός τριάντα ημερών από την επανέναρξη της κανο¬ 
νικής λειτουργίας των δικαστηρίων». 

Άρθρο 20 

Η παράγραφος 2 του άρθρου 1003 του Κ.Πολ.Δ. αντι¬ 
καθίσταται ως εξής: 

«2. Όποιος υπερθεματίζει για λογαριασμό τρίτου, οφεί¬ 
λει να δηλώσει προηγουμένως στον υπάλληλο του πλει- 
στηριασμού τα πλήρη στοιχεία του τρίτου και να καταθέ¬ 
σει σε αυτόν ειδικό συμβολαιογραφικό πληρεξούσιο, με 
το οποίο του χορηγείται η σχετική εντολή». 

Άρθρο 21 

Η περίπτωση γ' της παραγράφου 2 του άρθρου 954 του 
Κ.Πολ.Δ. αντικαθίσταται ως εξής: 

«γ) Τιμή πρώτης προσφοράς που πρέπει να είναι του¬ 
λάχιστον τα δύο τρίτα της αξίας, στην οποία εκτιμήθηκε 
το κατασχεμένο». 

Άρθρο 22 

Στο άρθρο 1532 του Α.Κ. προστίθεται τρίτο εδάφιο που 
έχει ως ακολούθως: 

«Σε εξαιρετικά επείγουσες περιπτώσεις, εφόσον συ¬ 
ντρέχουν οι προϋποθέσεις του πρώτου εδαφίου και επί- 
κειται άμεσος κίνδυνος για τη σωματική ή την ψυχική 
υγεία του τέκνου, ο εισαγγελέας μπορεί να διατάσσει κά¬ 
θε πρόσφορο μέτρο για την προστασία του, μέχρι την έκ¬ 
δοση της αποφάσεως του δικαστηρίου, στο οποίο πρέπει 
να απευθύνεται εντός τριάντα ημερών». 

ΚΕΦΑΛΑΙΟ Δ' 

ΤΡΟΠΟΠΟΙΗΣΗ ΔΙΑΤΑΞΕΩΝ ΠΟΙΝΙΚΟΥ ΚΩΔΙΚΑ (Π.Κ.) 

Άρθρο 23 

Στην παράγραφο 2 του άρθρου 94 του Ποινικού Κώδικα 
προστίθεται δεύτερο εδάφιο που έχει ως εξής: 

«Στην περίπτωση του εγκλήματος της ανθρωποκτονίας 
από αμέλεια κατά συρροή, το δικαστήριο σε εξαιρετικές 
περιπτώσεις δύναται να επιβάλει συνολική ποινή, σύμφω¬ 
να με την παράγραφο 1». 

Άρθρο 24 

Το τέταρτο εδάφιο της παραγράφου 2 του άρθρου 105 
του Ποινικού Κώδικα αντικαθίσταται ως εξής: 

«Μετά τη συμπλήρωση του εξηκοστού πέμπτου έτους 
τηςηλικίαςτου καταδίκου, κάθεημέραπαραμονήςτου σε 
σωφρονιστικό κατάστημα υπολογίζεται ευεργετικά ως 
δύο ημέρες εκτιόμενης ποινής». 


Άρθρο 25 

Η παράγραφος 3 του άρθρου 113 του Ποινικού Κώδικα 
αντικαθίσταται ως εξής: 

«3. Η κατά τις προηγούμενες παραγράφους αναστολή 
δεν μπορεί να διαρκέσει περισσότερο από πέντε χρόνια 
για τα κακουργήματα, τρία χρόνια για τα πλημμελήματα 
και έναν χρόνο για τα πταίσματα. Ο χρονικός περιορισμός 
της αναστολής δεν ισχύει οσάκις η αναβολή ή αναστολή 
της ποινικής δίωξης έλαβε χώρα κατ’ εφαρμογή των άρ¬ 
θρων 30 παρ. 2 και 59 του Κώδικα Ποινικής Δικονομίας». 

Άρθρο 26 

Η παράγραφος 2 του άρθρου 186 του Ποινικού Κώδικα 
αντικαθίσταται ως εξής: 

«2. Όποιος προκαλεί ή παροτρύνει με οποιονδήποτε 
τρόπο κάποιον να διαπράξει ορισμένο πλημμέλημα, κα¬ 
θώς και όποιος προσφέρεται γι’ αυτό και όποιος αποδέ¬ 
χεται τέτοια πρόκληση ή προσφορά, τιμωρείται με την 
ποινή που προβλέπεται για το σχεδιαζόμενο πλημμέλημα 
ελαττωμένη κατά το άρθρο 83. 

Για την ποινική δίωξη του αδικήματος αυτού, απαιτείται 
έγκληση του προσώπου κατά του οποίου σχεδιαζόταν η 
τέλεση του πλημμελήματος, αν το υπό εκτέλεση πλημμέ¬ 
λημα διώκεται κατ’ έγκληση». 

Άρθρο 27 

Η παράγραφος 2 του άρθρου 393 του Ποινικού Κώδικα 
αντικαθίσταται ως εξής: 

«2. Ο υπαίτιος των πράξεων των άρθρων 382 παρ. 1 και 
2 στοιχ. γ', 386,386Α, 388,390, εφόσον δεντιμωρούνται σε 
βαθμό κακουργήματος, 404 παρ. 1 και 2 και 405 παρ. 1, 
απαλλάσσεται από κάθε ποινή, αν ικανοποιήσει πλήρως 
τον ζημιωθέντα μέχρι την έναρξη της αποδεικτικής διαδι¬ 
κασίας στο πρωτοβάθμιο δικαστήριο με την καταβολή 
του κεφαλαίου καιτωντόκων υπερημερίας και δηλώσουν 
τούτο ο παθών ή οι κληρονόμοι του». 

Άρθρο 28 

Στο άρθρο 398 του Ποινικού Κώδικα προστίθεται εδά¬ 
φιο τελευταίο που έχει ως εξής: 

«Η ποινική δίωξη για το αδίκημα της απλής χρεοκοπίας 
ασκείται ύστερα από έγκληση του συνδίκου ή του πτω¬ 
χευτικού πιστωτή». 

ΚΕΦΑΛΑΙΟ Έ 
ΛΟΙΠΕΣ ΔΙΑΤΑΞΕΙΣ 

Άρθρο 29 

Μετατροπή ανεκτέλεστων ποινών φυλάκισης 

1. Ανεκτέλεστες ποινές φυλάκισης που έχουν επιβληθεί 
για πλημμελήματα με δικαστικές αποφάσεις, οι οποίες 
κατέστησαν αμετάκλητες πριν από τη δημοσίευση του 
παρόντος και δεν έχουν μετατραπεί σε χρηματικές, μετα- 
τρέπονται σε χρηματικές ποινές, ύστερα από αίτηση του 
καταδικασθέντος που υποβάλλεται αυτοπροσώπως ή με 
πληρεξούσιο στον αρμόδιο για την εκτέλεση των ποινών 
εισαγγελέα μέσα σε αποκλειστική προθεσμία έξι μηνών 
από τη δημοσίευση του νόμου αυτού. Η μετατροπή απο¬ 
κλείεται, αν η ποινή φυλάκισης έχει περιληφθεί σε συνο¬ 
λική ποινή κάθειρξης που εξακολουθεί να ισχύει. 

2. Για τη μετατροπή της ποινής αποφασίζει αμετάκλητα 
το δικαστήριο που εξέδωσε την καταδικαστική απόφαση 
ύστερα από κλήτευση του αιτούντος, σύμφωνα με τα άρ- 

θρα 155 - 161 και 166 του Κώδικα Ποινικής Δικονομίας. 
Μπορεί όμως ο αϊτών να παραιτηθεί από την κλήτευση, 
καθώς επίσης και να εκπροσωπηθεί από συνήγορο, εφό¬ 
σον προβεί σε σχετική δήλωση στην αίτηση του ή σε με¬ 
ταγενέστερο έγγραφο προς τον εισαγγελέα ή το δικα¬ 
στήριο. 

3. Μετά την υποβολή της αίτησης που προβλέπεται 
στην παράγραφο 1 δεν επιτρέπεται η άσκηση οποιουδή- 
ποτε τακτικού ή έκτακτου ένδικου μέσου κατά της από¬ 
φασης που επέβαλε την ποινή ή άσκηση αίτησης ακύρω¬ 
σης της διαδικασίας ή της απόφασης και εφόσον ασκηθεί 
κηρύσσεται απαράδεκτο σύμφωνα με το άρθρο 476 παρ. 
1 του Κώδικα Ποινικής Δικονομίας. 

Άρθρο 30 

Απόλυση κρατουμένων υπό τον όρο της ανάκλησης 

1. Κρατούμενοι που κατά τη δημοσίευση του παρόντος 
νόμου εκτίουν ποινή φυλάκισης για πλημμελήματα, απο¬ 
λύονται με διάταξη του εισαγγελέα πλημμελειοδικών του 
τόπου έκτισης της ποινής, υπό τον όρο της ανάκλησης 
χωρίς τη συνδρομή των προϋποθέσεων των άρθρων 105 
και επόμενα του Ποινικού Κώδικα, εφόσον: 

Α) Η ποινή τους έχει διάρκεια μέχρι δύο έτη και έχουν 
εκτίσει με οποιονδήποτε τρόπο το ένα πέμπτο αυτής. 

Β) Η ποινή τους έχει διάρκεια μεγαλύτερη των δύο ετών 
και έχουν εκτίσει με οποιονδήποτε τρόπο το ένα τρίτο αυ¬ 
τής. 

2. Όσοι απολύονται με βάση τις παραπάνω διατάξεις, 
αν υποπέσουν μέσα σε ένα έτος από τη δημοσίευση του 
νόμου αυτού σε νέο από δόλο τελούμενο έγκλημα και κα¬ 
ταδικαστούν αμετάκλητα οποτεδήποτε σε ποινή στερητι¬ 
κή της ελευθερίας μεγαλύτερη του έτους, εκτίουν αθροι¬ 
στικά και το υπόλοιπο της ποινής, για την οποία έχουν 
απολυθεί υπό όρο. 

3. Οι διευθυντές των σωφρονιστικών καταστημάτων 
υποβάλλουν μέσα σε πέντε ημέρες από τη δημοσίευση 
του παρόντος νόμου στον εισαγγελέα του τόπου έκτισης 
της ποινής τους φακέλους των καταδίκων, οι οποίοι πλη¬ 
ρούν τις προϋποθέσεις του παρόντος άρθρου. 

4. Απολύσεις που γίνονται κατά το άρθρο αυτό ανακοι¬ 
νώνονται από τους διευθυντές των καταστημάτων κράτη¬ 
σης στις αρμόδιες υπηρεσίες ποινικού μητρώου και κα- 
ταχωρούνται στα οικεία δελτία των απολυθέντων. 

5. Δεν επιτρέπεται η προσωπική κράτηση όσων απο¬ 
λύονται κατά το άρθρο αυτό για την είσπραξη των δικα¬ 
στικών εξόδων και τελών που τους έχουν επιβληθεί με τις 
οικείες καταδικαστικές αποφάσεις. Εφόσον στους ανω¬ 
τέρω έχει επιβληθεί και χρηματική ποινή, αυτή, με τα δι¬ 
καστικά έξοδα που τυχόν δεν έχουν βεβαιωθεί, βεβαιώνε¬ 
ται αρμοδίως πριν την απόλυσή τους κατά τις κείμενες 
διατάξεις. 

6. Όσοι από τους παραπάνω κρατουμένους δεν έχουν 
εκτίσει τον προβλεπόμενο στηνπαρ. 1 στοιχ. Α' και Β'ελά¬ 
χιστο χρόνο για την απόλυση τους, εφόσον οι αποφάσεις 
με τις οποίες κρατούνται δεν έχουν μετατραπεί σε χρη¬ 
ματικές, μπορούν να τις μετατρέψουν σε χρηματικές με 
τους όρους των παραγράφων 1 και 2 του προηγούμενου 
άρθρου. 

7. Κάθε αμφισβήτηση ως προς την εφαρμογή του άρ¬ 
θρου αυτού λύεται από το Συμβούλιο των Πλημμελειοδι- 
κών του τόπου έκτισης της ποινής. Οι διατάξεις του άρ¬ 
θρου αυτού εφαρμόζονται και στους κατάδικους που 
αποκτούν τις προϋποθέσεις του μετά τη δημοσίευση του 


παρόντος νόμου, μετά από άσκηση ενδίκου μέσου και 
εφόσον η έκτιση της ποινής τους έχει αρχίσει κατά τη δη¬ 
μοσίευση του παρόντος. 

Άρθρο 31 

Παραγραφή και παύση ποινικής δίωξης 

1. Παραγράφεται το αξιόποινο και παύει η δίωξη των 
ακόλουθων αξιόποινων πράξεων, που έχουν τελεσθεί μέ- 
χριτη δημοσίευση του παρόντος, με εξαίρεση τις πράξεις 
που αναφέρονται στην παράγραφο 5: α) των πταισμάτων 
και β) υφί όρον των πλημμελημάτων, κατά των οποίων ο 
νόμος απειλεί ποινή φυλάκισης μέχρι ένα έτος ή χρηματι¬ 
κή ποινή ή και τις δύο ποινές. Στην περίπτωση αυτή αν ο 
υπαίτιος υποπέσει μέσα σε ένα έτος από τη δημοσίευση 
του νόμου τούτου σε νέα από δόλο αξιόποινη πράξη κα¬ 
κουργήματος ή πλημμελήματος και καταδικαστεί αμετά¬ 
κλητα οποτεδήποτε σε ποινή στερητική της ελευθερίας 
ανώτερη των δύο μηνών ή σε χρηματική ποινή τουλάχι¬ 
στον εκατόν πενήντα (150) ευρώ συνεχίζεται κατ’ αυτού η 
παυθείσα ποινική δίωξη. 

2. Στις περιπτώσεις των παραγράφων 1 στοιχ. β' και 2 
δεν υπολογίζεται στο, σύμφωνα με τις γενικές διατάξεις, 
χρόνο παραγραφής του αξιόποινου της πρώτης πράξης 
ο ενδιάμεσος χρόνος από την παύση της δίωξης αυτής 
μέχρι την αμετάκλητη καταδίκη για τη νέα πράξη. 

3. Οι δικογραφίες που αφορούν στα κατά τις προηγού¬ 
μενες παραγράφους εγκλήματα, τίθενται στο αρχείο με 
πράξη του αρμόδιου εισαγγελέα ή δημόσιου κατηγόρου. 
Για την τύχη των πειστηρίων, επί μεν πλημμελημάτων 
αποφαίνεται αμετάκλητα το συμβούλιο πλημμελειοδι- 
κών, επί πταισμάτων δε ο αρμόδιος πταισματοδίκης. 

4. Οι, σύμφωνα με το Αστικό Δίκαιο, συνέπειες των πρά¬ 
ξεων που αναφέρονται στις παραγράφους 1 και 2 του πα¬ 
ρόντος άρθρου, δεν θίγονται από την προβλεπόμενη πα¬ 
ραγραφή και παύση της δίωξής τους. 

5. Η παύση της ποινικής δίωξης κατά την παράγραφο 1, 
δεν ισχύει για τις ακόλουθες παραβάσεις: α) του άρθρου 
358του Ποινικού Κώδικα, β) του ν. 690/1945 καιγ) του άρ¬ 
θρου 377 του Ποινικού Κώδικα για τις περιπτώσεις αγο¬ 
ράς εμπορευμάτων με πίστωση. 

Άρθρο 32 

Μη εκτέλεση καταδικαστικών αποφάσεων λόγω 
υφ’ όρον παραγραφής καταγνωσθεισών ποινών 

1. Επιβληθείσες ποινές με αποφάσεις που έχουν εκδο- 
θεί μέχρι τη δημοσίευση του παρόντος διάρκειας μέχρι 
έξι μηνών, εφόσον δεν έχουν καταστεί αμετάκλητες και 
δεν έχουν οπωσδήποτε εκτιθεί μέχρι τη δημοσίευση του 
παρόντος νόμου, παραγράφονται και δεν εκτελούνται, 
υπό τον όρον ότι ο καταδικασθείς δεν θα υποπέσει μέσα 
σε δεκαοκτώ μήνες από τη δημοσίευση του νόμου αυτού 
σε νέα από δόλο προερχόμενη αξιόποινη πράξη, για την 
οποία θα καταδικασθεί αμετάκλητα οποτεδήποτε σε ποι¬ 
νή στερητική της ελευθερίας ανώτερη των έξι μηνών. Σε 
περίπτωση νέας καταδίκης ο καταδικασθείς εκτίει αθροι¬ 
στικά, μετά την έκτιση της νέας ποινής και τη μη εκτιθεί- 
σα, και δεν υπολογίζεται στο χρόνο παραγραφής της μη 
εκτιθείσης ποινής, κατά τις γενικές διατάξεις, το ενδιάμε¬ 
σο χρονικό διάστημα από τη δημοσίευση του νόμου αυ¬ 
τού μέχρι την καταδίκη για τη νέα πράξη. 

2. Οι μη εκτελεσθείσες κατά την παράγραφο 1 αποφά¬ 
σεις τίθενται στο αρχείο με πράξη του αρμόδιου εισαγγε¬ 
λέα ή δημόσιου κατηγόρου, κατά περίπτωση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 33 

Για την εφαρμογή των παραγράφων 1 και 2 του άρθρου 
1 του α.ν. 86/1967 απαιτείται το ποσό των ασφαλιστικών 
εισφορών που βαρύνουν τον υπόχρεο (εργοδοτικών), κα¬ 
θώς και των παρακρατούμενων ασφαλιστικών εισφορών 
των εργαζομένων να υπερβαίνει συνολικώς τα δύο χιλιά¬ 
δες (2.000) ευρώ. 

Άρθρο 34 

1. Στο άρθρο 42 του Κώδικα Ποινικής Δικονομίας προ¬ 
στίθεται τέταρτη παράγραφος, που έχει ως ακολούθως: 

«4. Ο μηνυτής, κατά την υποβολή της μήνυσης ενώπιον 
κάθε αρμόδιας αρχής, καταθέτει παράβολο υπέρ του Δη¬ 
μοσίου ποσού δέκα (10) ευρώ. Το ύψος του ποσού του πα¬ 
ράβολου αναπροσαρμόζεται με κοινή απόφαση των 
Υπουργών Οικονομίας και Οικονομικών και Δικαιοσύνης». 

2. Το άρθρο 46του Κώδικα Ποινικής Δικονομίας αντικα¬ 
θίσταται ως εξής: 

«Αν ο παθών θέλει να ζητήσει τη δίωξη της αξιόποινης 
πράξης, υποβάλλει την έγκληση σύμφωνα με όσα ορίζο¬ 
νται στο άρθρο 42 παρ. 2, 3 και 4». 

3. Στο άρθρο 63 του Κώδικα Ποινικής Δικονομίας προ¬ 
στίθεται δεύτερο εδάφιο που έχει ως εξής: 

«Ως τέλος πολιτικής αγωγής ορίζεται το ποσόν των δέ¬ 
κα (10) ευρώ, που καταβάλλεται εφάπαξ με παράβολο 
υπέρ του Δημοσίου είτε κατά την προδικασία είτε κατά 
την κύρια διαδικασία και καλύπτει την παράσταση του πο- 
λιτικώς ενάγοντος μέχρι την έκδοση αμετάκλητης από¬ 
φασης. Το ύψος του παραπάνω τέλους αναπροσαρμόζε¬ 


ται με κοινή απόφαση των Υπουργών Οικονομίας και Οι¬ 
κονομικών και Δικαιοσύνης». 

Άρθρο 35 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός από τις 
διατάξεις των άρθρων 1 και 2, των οποίων η ισχύς αρχίζει 
από 16.9.2005. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεση του ως νόμου 
του Κράτους. 


Αθήνα, 16 Ιουνίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 16 Ιουνίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 




2050 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θΙ.ς^Γ - β-ιτΐ3ίΙ: ννββιηθΗίθΓ @ θΙ·9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυΐΌ, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίηΐθτπθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθτηεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























